als_Latn dik_Latn sag_Latn
Papa Françesku i ka thënë prindërve se kanë të drejtë të qëllojnë fëmijët për t’i disiplinuar, për aq kohë sa ruhet dinjiteti i tyre. Deklarata e Françeskut erdhi këtë javë, gjatë audiencës së tij të përjavshme, e cila i ishte dedikuar rolit të babait në familje.
“Një herë, dëgjova një baba në një takim me çifte të martuara, i cili thoshte ‘Ndonjëherë më duhet t’i qëlloj pak fëmijët, por kurrë në fytyrë për të mos i turpëruar’”, tha Françesku. “Sa bukur!” shtoi ai. “Ai e ka sensin e dinjitetit! Atij i duhet t’i ndëshkojë, por e bën në mënyrë të drejtë dhe e lë me aq”.
Zyra e shtypit e Vatikanit ka shpjeguar se dukej qartë se Papa nuk po fliste për dhunë ose mizori ndaj fëmijëve, por “për të ndihmuar dikë të rritet dhe të maturohet”.
“Kush nuk e ka disiplinuar fëmijën e tij ose nuk është disiplinuar nga prindërit kur ka qënë i vogël?”, tha përfaqësuesi i zyrës së shtypit në email, Thomas Rosica. “Thjesht vështorijeni Papa Françeskun se si sillet përreth fëmijëve dhe lejojini imazhet dhe gjestet të flasin vetë. Ta shtrembërosh deklaratën e tij…tregon se ata që nuk e kuptojnë një Papë, i cili ka nxitur një revolucion të normalitetit të fjalimeve dhe gjesteve, kanë probleme të mëdha”.
Qëndrimi i kishës katolike në lidhje me ndëshkimin trupor u kritikua rëndë vitin e kaluar, kur u mblodh Komiteti i Të Drejtave Njerëzore të Kombbeve të Bashkuara. Në raportin përfundimtar, komiteti i rikujtoi Atit të Shenjtë se duhet të marrë të gjitha masat për t’i mbrojtur fëmijët nga çdo lloj dhune, fizike ose mendore, duke përfshirë edhe çastet që fëmijët kalojnë me prindërit.
Selia e Shenjtë është këshilluar të ndryshojë ligjin për të ndaluar specifikisht ndëshkimin trupor të fmëijëve dhe të krijojë mënyra për ta zbatuar ndalimin në gjithë shkollat dhe institucionet katolike në gjithë globin.
Vatikani thotë që në asnjë mënyrë nuk promovon ndëshkimin trupor, por që nuk ka mundësi të detyrojë shkollat katolike të ndalojë me ligj diçka të tillë, pasi nuk ka juridiksion.
Në një përgjigje të shkruar drejtuar komitetit të Kombeve të Bashkuara, Vatikani tha se sipas mësimeve të kishës, prindërit duhet të korrigjojnë sjelljet e pahijshme të fëmijëve të tyre, duke imponuar pasoja të arsyeshme për sjellje të tilla, duke marrë në konsideratë aftësitë e fëmijës për rë kuptuar. Kreu i delegacionit të Vatikanit i tha komitetit se do ta çomte propozimin se tyre në Romë për ta shqyrtuar.
Selia e Shenjtë nuk ka qënë e vetmja e cila është këshilluar të ndalojë ushtrimin e dhunës së prindërve ndaj fëmijëve. Edhe Britania ka marrë një rekomandim të ngjashëm, për të shfuqizuar ligjin që i lejon prindërit të qëllojnë fmëijët.
Në Shtetet e Bashkuara, prindërit mund t’i qëllojnë ligjerisht fëmijët, për aq kohë sa forca është “e arsyeshme”. Në 19 shtete të ShBA është e ligjshme që personeli i shkollave të praktikojë “drurin”.
Burimi: The Guardian
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn